རྒྱལ་ཚོགས་ཀྱི་དམིགས་བསལ་སྐུ་ཚབ་དེ་དག་གིས་དངོས་ཡོད་གནས་སྟངས་རྟོག་ཞིབ་མ་ཐུབ་པ་དེ་སྲིད་དུ་རྒྱ་ནག་གཞུང་གིས་བཤད་པའི་སྐད་ཆར་ཡིད་ཆེས་བྱེད་དཀའ་བ་ཞིག་རེད།ལྷག་པར་བོད་དང་ཡུ་གུར།ལྷོ་སོག་བཅས་ཀྱི་མི་མང་ཐོག་དམ་བསྒྲགས་དང་སྡུག་སྦྱོང་མནར་གཅོད་ཇི་ཙམ་བྱེད་བཞིན་ཡོད་མེད་དེ་བས་ཤེས་རྟོགས་དཀའ་བ་ཞིག་ཡིན།དེར་བརྟེན་ད་ཐེངས་དུས་བཀག་བསྐྱར་ཞིབ་ཐེངས་གསུམ་པའི་གོ་སྐབས་འདི་བརྒྱུད་རྒྱལ་ཚོགས་ཀྱི་ཚོགས་མིའི་ཁོངས་སུ་ཡོད་པའི་རྒྱལ་ཁབ་ཚོས་རྒྱ་ནག་ནང་གི་འགྲོ་བ་མིའི་ཐོབ་ཐང་གི་གནས་སྟངས་ངོ་མ་ཇི་ཡིན་གསལ་རྟོགས་ཐུབ་ཐབས་གནང་དགོས་པ་གལ་འགངས་ཧ་ཅང་ཆེ།དེ་བརྒྱུད་འབྲེལ་ཡོད་རྒྱལ་ཁབ་ཚོས་དེང་སྐབས་རྒྱ་ནག་མི་དམངས་སྤྱི་མཐུན་རྒྱལ་ཁབ་ཀྱི་དབང་འོག་ཏུ་ཡོད་པའི་ས་ཁུལ་ཁག་གི་ནང་དུ་དཀའ་ངལ་ཇེ་ཆེར་འགྲོ་བཞིན་པའི་གནས་སྟངས་དེ་དག་སེལ་ཐབས་གནང་དགོས།ཞེས་གསུངས།